ด.ต.คมสัน พิจารณา อายุ 49 ปี อดีตตำรวจตระเวนชายแดนที่ 31 ค่ายพระยาจักรี ซึ่งมีบ้านพักอาศัยอยู่ที่ ต.อรัญญิก ด้านหลังห้างสรรพสินค้าเทสโก้โลตัสสาขาพิษณุโลก เปิดเผยว่า หลังจากเกิดเหตุน้ำท่วมในพื้นที่ ต.อรัญญิก เป็นบริเวณกว้างเมื่อช่วงกลางดึกของคืนที่ผ่านมา ปรากฏว่า ครอบครัวของตนไม่สามารถนอนหลับตามปกติ เพราะต้องขนของหนีน้ำท่วมและยังต้องเฝ้าดูระดับน้ำที่สูงขึ้นเรื่อยๆ ขณะนี้น้ำสูงถึง 1.50 เมตรแล้วรวมทั้งต้องคอยนั่งเฝ้าระวังสัตว์เลื้อยคลานโดยเฉพาะงูแทบทุกชนิด ที่มีอยู่จำนวนมากในเขตพื้นที่ ต.อรัญญิก ด้านหลังห้างสรรพสินค้าเทสโก้โลตัส หลังจากน้ำท่วมตั้งแต่เมื่อคืนที่ผ่านมาจนถึงขณะนี้ ได้ใช้ไม้ทุบงูเห่า งูสิงห์และงูเหลือมที่กำลังเลื้อยขึ้นบ้านพักตายไปแล้วกว่า 10 ตัว ทั้งๆที่ไม่อยากทำร้ายสัตว์ แต่ก็ต้องตัดใจทำเพื่อให้ชีวิตครอบครัวของตนเองอยู่รอดปลอดภัย เหมือนกับเป็นการเอาชีวิตเพื่อแลกชีวิต เพราะหากปล่อยงูไว้อาจจะมีใครคนใดคนหนึ่งในครอบครัว ถูกงูกัดมีพิษกัดเสียชีวิตได้ชินแซทคว้าไลเซ่นโทรผ่านเน็ตต่อยอดธุรกิจมือถือในกัมพูชา
ด.ต.คมสัน พิจารณาอายุเท่าใด 
49 ปี